text: 18-årig udsat for gaderøveri
  28 december 2012 kl. 17.34
  En 18-årig mand blev i nat overfaldet og røvet i Esbjerg midtby.
  Han blev antastet af to mænd, som ville have penge af ham. 
  Dem havde han ikke, hvorefter den ene af mændene tog fat i ham, mens den anden tog en kniv frem og ridsede ham flere steder på kroppen, skriver P4 Esbjerg.
  Mændene beskrives en 20-30 år, begge med udenlandsk udseende, de talte dansk med accent. Begge almindelige af bygning og iført sort tøj.
  Politiet hører gerne fra dig på tlf. 114, hvis du har oplysninger i sagen.
  